**Referat fra Lemvig Golfklubs ekstraordinære generalforsamling den 14. oktober 2024.**

**Dagsorden punkt 1 – valg af dirigent**

Ulla Thygesen bød de 10 fremmødte velkommen, og man gik herefter over til første punkt på dagsordenen – valg af dirigent. Ulla Thygesen foreslog på bestyrelsens vegne Christian Nie4lsen, der blev valgt uden modkandidat.

Christian Nielsen takkede for valget og indledte med at konstatere, at den ekstraordinære generalforsamling var lovlig indkaldt iflg. vedtægterne. Herefter oplæste hans dagsordenen, hvor der alene var punktet:

Vedtægtsændring.

Dirigenten oplæste vedtægtsændringen af § 14

1. Vedtagelse af ændring af vedtægternes §14, 2. afsnit Opløsning med flg. Ordlyd

**Klubbens eventuelle formue skal ved opløsning tilfalde én eller flere foreninger, der er hjemmehørende i Lemvig Kommune og har et almenvelgørende eller på anden måde almennyttigt formål.**

Efter en kort drøftelse af ændringerne gik man herefter over til afstemning. Alle stemte for forslaget.

Da 2/3 af de stemmeberettigede medlemmer ikke er repræsenteret på den ekstraordinære generalforsamlingen, men forslaget dog er vedtaget med 2/3 af de repræsenterede stemmeberettigede medlemmer, skal bestyrelsen skriftlig med mindst otte dages varsel indkalde til ny generalforsamling, der skal afholdes inden fire uger efter den ekstraordinære generalforsamling.

Ny generalforsamling afholdes den 23. oktober 2024 kl. 19.00.

Herefter takkede dirigenten for god ro og orden, og gav ordet til Ulla Thygesen, der takkede dirigenten og de fremmødte.

Evt.

Referent:

Ulla Thygesen

Godkendt af dirigent Christian Nielsen

Lemvig, den 14. oktober 2024 -------------------------------------------------------------------------